ඉන්දියාවට කෙටි සංචාරට යන මඟීන් හරහා මෙරට ආනයන සීමා පනවා ඇති කහ සහ එනසාල් රැගෙන ඒමේ සංවිධානාත්මක වැඩපිළිවෙළක් නීතියේ රැහැනට හසුකර ගැනීමට කටුනායක ගුවන්තොටුපොළ රේගු නිලධාරීන් සමත් වී තිබෙනවා.ඒ ඊයේ සවස ඉන්දියාවේ චෙන්නායි නුවර සිට කටුනායක ජාත්‍යන්තර ගුවන් තොටුපොළ වෙත ළඟා වූ ශ්‍රී ලන්කන් ගුවන් සේවයට අයත් UL 126 නැමැති ගුවන් යානයෙන් පැමිණි මඟීන් පරික්ෂා කිරීමේදී යි.මෙහි දී නැවත පැමිණෙන මඟීන්ගේ ගමන් මලුවල සඟවා තිබූ ආනයන සීමාවන් පනවා ඇති කහ සහ එනසාල් විශාල ප්‍රමානයක් සොයාගැනීමට ගුවන්තොටුපොළ රේගු නිලධාරීන්ට හැකි වුණා.